Tliet persuni tilfu ħajjithom f’inċident mhux tas-soltu fir-Russja, kawża ta’ reazzjoni kimika li seħħet fl-ilma tal-pixxina. Il-każ kiseb attenzjoni speċjali minħabba li l-inċident seħħ waqt il-festin tal-influencer Yekaterina Didenko, li kienet qed tiċċelebra għeluq sninha. Ġara li l-persuni li kienu qed jużaw il-pixxina ta’ kumpless f’Moska, ilmentaw li l-ilma kien wisq sħun, hekk kif niżlu fih biex jiffriskaw wara li kienu fis-sauna. Kien għalhekk li fil-pixxina twaddab dak li huwa magħruf bħala ‘dry ice’ bl-intenzjoni li l-ilma jiksah. Dan il-prodott iżda jidher li rrilaxxa l-ossidi tal-karbonju, b’konsegwenza li dawk li kienu fil-pixxina bdew jisgħolu, jaqtgħu nifishom u jintilfu minn sensihom. Din ir-reazzjoni kimika wasslet biex tliet persuni li kienu fil-pixxina mietu fgati, fosthom ir-raġel ta’ Yekaterina. https://www.instagram.com/p/B9HccidhVuz/?utm_source=ig_web_copy_link КОРОНАВИРУС Листай галерею-> A post shared by Я Катя, аптечный РЕВИЗОРРО (@didenko.katerina) on Jan 26, 2020 at 3:45am PST